Maak die gemeente sterk - www.bybelkennis.co.za
Wees waaksaam, staan vas in die geloof, wees manmoedig, wees sterk! Laat alles by julle in liefde geskied (1 Korintiërs 16:13 – 14).
Almal wil graag hê dat die kerk sterk moet wees. Vals leer, onverskilligheid en 'n gebrek aan dissipline verminder die plaaslike gemeente se invloed in die samelewing – en verder. In 1 Korintiërs 16:13 – 14 gee Paulus raad oor hoe om die gemeente te versterk.
Wees waaksaam vir vals leerstellings. Niks sal 'n kerk se doeltreffendheid vinniger afwater as verkeerde geestelike beskouings nie. Die kerk word voortdurend gebombardeer deur filosofieë wat die waarheid met 'n bietjie valsheid meng. Tensy gelowiges vas staan in God se woord is hulle vatbaar vir hierdie leuens.
Waardeer God se dienaars. Lidmate kritiseer dikwels hulle leiers in plaas daarvan dat hulle die leiers bemoedig. Kerkleiers kan sekerlik foute maak of sonde doen. Die gemeente moet hulle ondersteun en liefhê.
Aanvaar mekaar. As lede van die geloofsgemeenskap moet ons mekaar aanvaar en eensgesind wees. Hoekom? Omdat God aan elkeen van sy kinders 'm unieke rol gegee het.
Elke plaaslike gemeente het 'n groot potensiaal, as gevolg van die gelowiges en gawes wat God daar saamgevoeg het. Doen alles in jou vermoë om die gemeente te versterk.